Provodeći Zakon o zaštiti životinja i Odluku o uvjetima i načinu držanja kućnih ljubimaca nadzire: dovođenje kućnih ljubimaca u građevine javne namjene i na javne površine, držanje kućnih ljubimaca u stambenim zgradama i obiteljskim kućama, uvjete i način držanja pasa. Ovlasti komunalnog redara: U obavljanju nadzora nad provedbom ove Odluke komunalni redar ovlašten je poduzeti radnje u suglasju sa zakonom kojim se uređuje komunalno gospodarstvo i Odlukama Općinskog vijeća. Nadležnost veterinarske inspekcije: kontrolira uvjete i način držanja kućnih ljubimaca, ukoliko komunalni redar procijeni da ne može samostalno utvrditi postoje li okolnosti koje upućuju na činjenicu da posjednik kućnog ljubimca nije osigurao uvjete za držanje kućnog ljubimca u skladu s njegovim potrebama. U tom slučaju veterinarska inspekcija dužna je te okolnosti samostalno utvrditi i poduzeti odgovarajuće mjere, koje uključuju izricanje novčanih kazni, ali i zaštitne mjere oduzimanja kućnog ljubimca (koju ovlast komunalni redari nemaju), vrši nadzor nad označavanjem pasa, mačaka, koji moraju biti upisani u Upisnik kućnih ljubimaca, kao i njihovim cijepljenjem, vrši nadzor i kontrolu rada skloništa za životinje i higijenskih servisa u pogledu smještaja, načina izgradnje, opreme i načina rada te poduzima prema njima odgovarajuće upravne mjere ili im izriče novčane kazne propisane Zakonom o zaštiti životinja.